Document ID: 32008D0592

ΑΠΌΦΑΣΗ ΤΗΣ ΕΠΙΤΡΟΠΉΣ
της 3ης Ιουλίου 2008
για τροποποίηση της απόφασης 2000/572/ΕΚ για τον καθορισμό των όρων όσον αφορά την υγεία των ζώων και τη δημόσια υγεία καθώς και την κτηνιατρική πιστοποίηση για την εισαγωγή παρασκευασμάτων κρέατος από τρίτες χώρες στην Κοινότητα
[κοινοποιηθείσα υπό τον αριθμό Ε(2008) 3301]
(Κείμενο που παρουσιάζει ενδιαφέρον για τον ΕΟΧ)
(2008/592/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 παράγραφοι 1 και 4, το άρθρο 9 παράγραφος 2 στοιχείο β) και το άρθρο 9 παράγραφος 4 στοιχεία β) και γ),
τον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (2), και ιδίως το άρθρο 12,
τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3), και ιδίως το άρθρο 9,
τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (4), και ιδίως το άρθρο 16,
Εκτιμώντας τα ακόλουθα:
(1)
Η απόφαση 2000/572/ΕΚ της Επιτροπής (5) καθορίζει τους όρους όσον αφορά την υγεία των ζώων και τη δημόσια υγεία καθώς και την κτηνιατρική πιστοποίηση για την εισαγωγή παρασκευασμάτων κρέατος από τρίτες χώρες στην Κοινότητα.
(2)
Μετά την έναρξη ισχύος των κανονισμών (ΕΚ) αριθ. 852/2004, (ΕΚ) αριθ. 853/2004 και (ΕΚ) αριθ. 854/2004 και του κανονισμού (ΕΚ) αριθ. 2075/2005 της Επιτροπής, της 5ης Δεκεμβρίου 2005, για τη θέσπιση ειδικών κανόνων σχετικά με τους επίσημους ελέγχους για ανίχνευση Trichinella στο κρέας (6), είναι αναγκαίο να τροποποιηθούν και να επικαιροποιηθούν οι κοινοτικοί όροι υγείας και απαιτήσεις πιστοποίησης όσον αφορά τις εισαγωγές παρασκευασμάτων κρέατος στην Κοινότητα, ώστε να εισαχθούν οι ορθές αναφορές στη νέα νομοθεσία.
(3)
Το Τraces (σύστημα ελέγχου και πραγματογνωμοσύνης στις συναλλαγές) είναι ένα ολοκληρωμένο μηχανογραφικό κτηνιατρικό σύστημα που ιδρύθηκε με την απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος Traces και την τροποποίηση της απόφασης 92/486/ΕΟΚ (7). Η τυποποίηση των υγειονομικών πιστοποιητικών έχει ουσιαστική σημασία για την αποτελεσματική ηλεκτρονική διαχείριση των πιστοποιητικών στο σύστημα Traces.
(4)
Η απόφαση 2007/240/ΕΚ της Επιτροπής, της 16ης Απριλίου 2007, για τη θέσπιση νέων κτηνιατρικών πιστοποιητικών για την είσοδο στην Κοινότητα ζώντων ζώων, σπέρματος, εμβρύων, ωαρίων και προϊόντων ζωικής προέλευσης στο πλαίσιο των αποφάσεων 79/542/ΕΟΚ, 92/260/ΕΟΚ, 93/195/ΕΟΚ, 93/196/ΕΟΚ, 93/197/ΕΟΚ, 95/328/ΕΚ, 96/333/ΕΚ, 96/539/ΕΚ, 96/540/ΕΚ, 2000/572/ΕΚ, 2000/585/ΕΚ, 2000/666/ΕΚ, 2002/613/ΕΚ, 2003/56/ΕΚ, 2003/779/ΕΚ, 2003/804/ΕΚ, 2003/858/ΕΚ, 2003/863/ΕΚ, 2003/881/ΕΚ, 2004/407/ΕΚ, 2004/438/ΕΚ, 2004/595/ΕΚ, 2004/639/ΕΚ και 2006/168/ΕΚ (8) ορίζει ότι η υποβολή των διαφόρων κτηνιατρικών πιστοποιητικών, των υγειονομικών πιστοποιητικών και των πιστοποιητικών καταλληλότητας που απαιτούνται για την είσοδο ζώντων ζώων, σπέρματος, εμβρύων, ωαρίων και προϊόντων ζωικής προέλευσης στην Κοινότητα, καθώς και των πιστοποιητικών για τη διαμετακόμιση μέσω της Κοινότητας προϊόντων ζωικής προέλευσης γίνεται βάσει των ενιαίων υποδειγμάτων για κτηνιατρικό πιστοποιητικό που περιλαμβάνονται στο παράρτημα Ι της εν λόγω απόφασης.
(5)
Ομοίως, τα υποδείγματα πιστοποιητικών που αναφέρονται στα παραρτήματα ΙΙ και ΙΙΙ της απόφασης 2000/572/ΕΚ πρέπει να αντικατασταθούν από νέα υποδείγματα, προκειμένου να εξασφαλίζεται η συμβατότητά τους με το σύστημα Traces.
(6)
Για να αποφευχθεί η διατάραξη των εμπορικών συναλλαγών, η χρήση των πιστοποιητικών που είχαν εκδοθεί σύμφωνα με την απόφαση 2000/572/ΕΚ πριν από τις τροποποιήσεις που επιφέρει η παρούσα απόφαση πρέπει να επιτρέπεται επί έξι μήνες μετά την ημερομηνία εφαρμογής της παρούσας απόφασης. Τα εν λόγω πιστοποιητικά πρέπει να γίνονται δεκτά για εισαγωγή στην Κοινότητα επί δέκα μήνες μετά την έναρξη εφαρμογής της παρούσας απόφασης.
(7)
Συνεπώς, η απόφαση 2000/572/ΕΚ πρέπει να τροποποιηθεί ανάλογα.
(8)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2000/572/ΕΚ τροποποιείται ως εξής:
1.
Το άρθρο 3 αντικαθίσταται από το ακόλουθο κείμενο:
«Άρθρο 3
Η εισαγωγή παρασκευασμάτων κρέατος υπόκειται στους ακόλουθους όρους:
1.
έχουν παραχθεί σύμφωνα με τις σχετικές απαιτήσεις που προβλέπονται στους κανονισμούς (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (9), (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (10), (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (11) και (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (12) όπως ορίζονται στο υγειονομικό πιστοποιητικό το οποίο αναφέρεται στο άρθρο 4 παράγραφος 2 της παρούσας απόφασης·
2.
προέρχονται από εκμετάλλευση(-εις) που εφαρμόζει(-ουν) πρόγραμμα βασισμένο στις αρχές ανάλυσης κινδύνων και κρίσιμων σημείων ελέγχου (HACCP) σύμφωνα με τον κανονισμό (ΕΚ) αριθ. 852/2004·
3.
έχουν καταψυχθεί σε εσωτερική θερμοκρασία η οποία δεν υπερβαίνει τους - 18 °C στην αρχική εγκατάσταση ή στις αρχικές εγκαταστάσεις παραγωγής.
2.
Το άρθρο 4α τροποποιείται ως εξής:
α)
στο στοιχείο α), η φράση «απόφαση 94/984/ΕΚ» αντικαθίσταται από τη φράση «απόφαση 2006/696/ΕΚ της Επιτροπής (13)
β)
στο στοιχείο β), η φράση «απόφαση 94/984/ΕΚ» αντικαθίσταται από τη φράση «απόφαση 2006/696/ΕΚ».
3.
Τα παραρτήματα II και III αντικαθίστανται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση τίθεται σε ισχύ από την 1η Ιουλίου 2008.
Ωστόσο, αποστολές παρασκευασμάτων κρέατος για τις οποίες εκδόθηκαν υγειονομικά πιστοποιητικά σύμφωνα με το υπόδειγμα που θεσπίστηκε με την απόφαση 2000/572/ΕΚ πριν από τις τροποποιήσεις που επιφέρει η παρούσα απόφαση και με ημερομηνία έκδοσης πριν από την 31η Δεκεμβρίου 2008, γίνονται δεκτά για εισαγωγή στην Κοινότητα έως την 1η Απριλίου 2009.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 3 Ιουλίου 2008.

Labels: 3
17
5
6